**ΑΝΑΚΟΙΝΩΣΗ**

Την Παρασκευή 15-11-2024 και ώρα 12:00 θα πραγματοποιηθεί συνάντηση στον πολυχώρο του δημοτικού κινηματογράφου ΛΑΙΣ **με θέμα την παρουσίαση των εναλλακτικών σεναρίων του Τοπικού Πολεοδομικού Σχεδίου (ΤΠΣ) του Δήμου Ακτίου Βόνιτσας (ΤΠΣ/ΕΠΣ)** στο πλαίσιο του εθνικού προγράμματος Πολεοδομικής Μεταρρύθμισης “Κωνσταντίνος Δοξιάδης”, κύριος του οποίου είναι το Υπουργείο Περιβάλλοντος και Ενέργειας (Υ.Π.ΕΝ) . Η συνάντηση αυτή θα είναι δημόσια και ανοικτή όπου οποιοσδήποτε δημότης θα μπορεί να παρασταθεί και να υποβάλλει σχόλια, παρατηρήσεις και ιδέες, καθώς και να επισημαίνουν προβλήματα που αφορούν τον πολεοδομικό σχεδιασμό.

Στην συνάντηση αυτή θα γίνει παρουσίαση από την ανάδοχο εταιρεία ενώ επισημαίνεται ότι προβλέπεται η δυνατότητα υποβολής σχολίων των ενδιαφερόμενων πολιτών στην Πλατφόρμα ( <https://polsxedia.ypen.gov.gr/>) **από την έναρξη υλοποίησης της μελέτης (ημερομηνία υπογραφής σύμβασης) και η οποία παραμένει ενεργή μέχρι και σήμερα.**Επισημαίνεται, επίσης, ότι η επίσημη διαβούλευση των μελετών ΤΠΣ/ΕΠΣ,που πραγματοποιείται κατά το 2ο Στάδιο αυτών, συγκεκριμένα στο πλαίσιο δημοσιοποίησης της Στρατηγικής Μελέτης Περιβαλλοντικών Επιπτώσεων (ΣΜΠΕ) των ΤΠΣ / ΕΠΣ, δεν πρέπει να συγχέεται με την παρούσα διαδικασία.